**Chatbot Knjižnice „Andrija Štampar“**

Chatbot može pružiti korisnicima knjižnice dodanu vrijednost u obliku brže, jednostavnije i pristupačnije komunikacije te poboljšati ukupno korisničko iskustvo u korištenju knjižničnih usluga i resursa.

**CILJ chatbota:**

* Pružanje korisničke podrške, dobivanje općih informacija o Knjižnici i njenim uslugama
* Obavijesti o događanjima, novostima

**IZVEDBA chatbota:**

**Prijedlog: chatbot je ukomponiran s web stranicom Knjižnice.** Bez obzira na to gdje se korisnik nalazi na web stranici, može lako dobiti odgovore na svoja pitanja ili pomoć u vezi s korištenjem resursa.

* Puniti chatbot s informacijama
* Podjela i definiranje kategorija usluga i informacija
* Opće informacije (radno vrijeme, adresa, kako do nas, osoblje, kontakti osoblja – tel., mail), usluge: koje sve usluge Knjižnica pruža svojim korisnicima (posudba knjiga, dostava članaka, tematsko pretraživanje baza podataka, edukacija, tko može koristiti usluge knjižnice i njezine čitaonice?
* Izvori: katalog knjižnice, dostupne baze podataka -sa poveznicama, opis kako pristupiti bazama sa udaljenog pristupa, bibliografija ustanove, popis tiskanih časopisa, novosti, Noć knjige, provjera autentičnosti radova
* Dodatni sadržaj (upiti):
* kako oblikovati referencu, stilovi citiranja,
* kako do cjelovitog teksta članka ili poglavlja u knjizi
* povijest Knjižnice

Chatbot može pružiti brzu i učinkovitu podršku korisnicima knjižnice, odgovarajući na njihova pitanja o otvaranju vremena, lokaciji, dostupnosti resursa te postupcima posudbe i vraćanja knjiga. On je dostupan 24 sata dnevno, 7 dana u tjednu, što omogućuje korisnicima da dobiju potrebne informacije i podršku u bilo koje vrijeme, čak i kada knjižnično osoblje nije dostupno.

Preuzimanjem određenih rutinskih zadataka i upita, poput informacija o radnom vremenu ili postupcima posudbe, oslobađa osoblje knjižnice za složenije ili hitne zahtjeve korisnika.

Poboljšava korisničko iskustvo na stranici knjižnice pružajući korisnicima jednostavan i intuitivan način komunikacije te brzu i relevantnu podršku.

Povećanje angažmana korisnika preko prisutnost chatbota na „svakoj stranici knjižnice“ može potaknuti korisnike da aktivno komuniciraju i postavljaju pitanja, što može rezultirati povećanim angažmanom korisnika i boljim razumijevanjem njihovih potreba.

**Opće informacije o Knjižnici**

**USLUGE KNJIŽNICE**

Zahtjevi za literaturu – cjeloviti tekstovi članaka i knjiga u e-obliku poslati upit na e-mail [lmachala@snz.hr](mailto:lmachala@snz.hr) ; [mculjak@snz.hr](mailto:%20mculjak@snz.hr)

Tematsko pretraživanje baza podataka poslati upit na e-mail [lmachala@snz.hr](mailto:lmachala@snz.hr) ; [mculjak@snz.hr](mailto:mculjak@snz.hr)

Pomoć pri navođenju literature poslati upit na e-mail [lmachala@snz.hr](mailto:lmachala@snz.hr) ; [mculjak@snz.hr](mailto:mculjak@snz.hr)

Informacije o posudbi i povratu udžbenika poslati upit na e-mail [mculjak@snz.hr](mailto:mculjak@snz.hr)

Ostale informacije i informacije vezane uz Hrvatski zavod za javno zdravstvo poslati upit na e-mail [jasna.rescic@hzjz.hr](mailto:jasna.rescic@hzjz.hr)

Voditeljica Knjižnice poslati upit na e-mail [lmachala@snz.hr](mailto:lmachala@snz.hr) ; tel. 01/4590-181; 01/4566-741

**Kako do nas, lokacija knjižnice**

Zgrada Škole narodnog zdravlja „Andrija Štampar“ nalazi se na

**Adresi** [Rockefellerova 4 (prizemlje), 10000 Zagreb, Hrvatska](https://goo.gl/maps/XKV41YdXvM82)

**Telefoni knjižnice**

+385 1 4590 181  
+385 1 4590 106  
+385 1 4590 182

**Radno vrijeme** knjižnice od ponedjeljka do petka 8:00-15:30

**Osoblje**

Voditeljica Knjižnice dr. sc. Lovela Machala Poplašen, viši knjiž., prof.

Martina Čuljak, viša knjižničarka

Jasna Reščić

**USLUGE Knjižnice**

Knjižnica osigurava otvoreni pristupom svima onima kojima je potrebna medicinska informacija. Pristup osigurava:

* uporabu u čitaonicama svekolike građe,
* posudbu izvan knjižnice udžbeničke građe koje ima u više primjeraka, te korištenje inozemnih časopisa u tiskanom obliku,
* pretraživanjem baza podataka,
* fotokopiranje članaka iz časopisa,
* međuknjižničnom posudbom,
* izobrazbom korisnika za uporabu informacijskih izvora.

**POSUDBA KNJIGA**

Pomoću našega mrežnog kataloga ([ZAG MF - Stampar - Jednostavno pretraživanje (nsk.hr)](https://katalog.nsk.hr/F/CP788612FIM7VN4IHU86VH7BDTYF8GRPV5U13CJVCDC9VFCVP9-48538?func=find-e-0&local_base=MFSNZ_WEB)) možete pristupiti vlastitom korisničkom profilu u knjižnici, te tako u bilo kojem trenutku provjeriti što sve imate ili ste imali posuđeno i produžiti rokove povrata trenutačno posuđenih knjiga.

Prilikom prijave, u oba polja (JMBAG i zaporka) unesite svoj JMBAG.

U Knjižnicu „Andrija Štampar“ mogu se učlaniti studenti svih studijskih programa Medicinskog fakulteta Sveučilišta u Zagrebu te studenti integriranoga preddiplomskog i diplomskog studija Stomatološkog fakulteta Sveučilišta u Zagrebu.

**Članstvo u Knjižnici** aktivira se upisom u knjižničnu bazu podataka. Prilikom upisa knjižničar će evidentirati vašu adresu, adresu e-pošte (@student.mef.hr) i broj telefona.  
Upis se obavlja u Knjižnici na adresi Rockefellerova 4.

Članska iskaznica Knjižnice je vaša **studentska iskaznica (x-ica)**.

**PRAVILA POSUDBE**

Knjige se posuđuju uz predočenje studentske iskaznice (x-ice).

Knjige koje koristite u čitaonici, kao i one koje posuđujete na duže vrijeme, knjižničar zadužuje na vaš profil u računalnom knjižničnom sustavu.

Istodobno se mogu posuditi najviše 3 knjige. Posudba dvaju primjeraka istog naslova nije moguća.

Rok posudbe može se produžiti dva puta.  
U slučaju kašnjenja, korisniku se na svim knjižničnim lokacijama posudba blokira na onoliko dana koliko je kasnio s povratom.

**Prije upisa u novu akademsku godinu, prilikom završetka studiranja ili u slučaju prekida, student izvršava sve obveze prema Knjižnici.**

Prostor za učenje

U knjižnici je dostupna bežična mreža EDUROAM na koju se može spojiti putem vlastitog uređaja (pametnog telefona, prijenosnog računala ili tableta). Za spajanje na mrežu putem telefona ili tableta, potrebno je prethodno instalirati aplikaciju geteduroam. Više informacija o spajanju dostupno je na [eduroam installer](https://installer.eduroam.hr/" \t "_blank).

**Pravila ponašanja u knjižnici**

Za vrijeme boravka u knjižnici korisnici ne smiju ometati rad ostalih korisnika i djelatnika.

Unošenje hrane i pića (osim u bocama) nije dopušteno, kao ni unošenje putnih torbi i drugih većih komada prtljage, romobila i ostalih prijevoznih sredstava u prostor knjižnice.

Zvono na mobilnim uređajima u čitaonicama treba biti isključeno, a razgovor je dopušten isključivo izvan prostora knjižnice.

Rezervacija mjesta ostavljanjem osobnih stvari nije dopuštena.

Knjižnica nije odgovorna za nestale i otuđene osobne stvari.

**Izvori**

* katalog knjižnice, dostupne baze podataka -sa poveznicama, opis kako pristupiti bazama sa udaljenog pristupa, bibliografija ustanove, popis tiskanih časopisa, novosti, Noć knjige, provjera autentičnosti radova

Studentima su na raspolaganju zbirka udžbenika i medicinskih priručnika u tiskanom i elektroničkom obliku, zbirka časopisa u tiskanom i elektroničkom obliku, baze podataka (u pretplati nacionalnog konzorcija, Sveučilišta u Zagrebu i Medicinskog fakulteta) te zbirka diplomskih i specijalističkih radova i doktorskih disertacija obranjenih na Medicinskom fakultetu u tiskanom i digitalnom izdanju.

Knjižnični katalog

Kako biste provjerili ima li Knjižnica u svojem fondu knjigu koju trebate, pretražite naš mrežni katalog. Pretraživati možete po autoru ili naslovu, a dostupne primjerke vidjeti odabirom neke od lokacija.

Knjižnični katalog je na adresi [ZAG MF - Stampar - Jednostavno pretraživanje (nsk.hr)](https://katalog.nsk.hr/F/CP788612FIM7VN4IHU86VH7BDTYF8GRPV5U13CJVCDC9VFCVP9-48538?func=find-e-0&local_base=MFSNZ_WEB)

Dostupne baze podataka ( s cjelovitim tekstovima) su:

**ClinicalKey**

Klinička baza i tražilica koja obuhvaća oko [1000 knjiga](https://www.clinicalkey.com/#!/browse/books) i [650 časopisa](https://www.clinicalkey.com/#!/browse/journals) s dostupnim cjelovitim tekstom izdavača Elsevier, kao i brojne [multimedijske sadržaje](https://www.clinicalkey.com/#!/browse/multimedia) te [videozapise kliničkih zahvata](https://www.clinicalkey.com/#!/browse/procedures).

Pristup bazi moguć je s mreže unutar IP raspona Medicinskog fakulteta na svim lokacijama, te KBC-a Zagreb na lokacijama Kišpatićeva i Petrova. Nakon registracije i izrade vlastitog korisničkog računa, korištenjem adrese e-pošte @student.mef.hr, moguć je i udaljeni pristup.

**Upute za udaljeni pristup bazi ClinicalKey**

Ako dosad niste imali otvoren vlastiti korisnički račun u bazi ClinicalKey, na stranici [ClinicalKey](https://www.clinicalkey.com/" \l "!/registration" \t "_blank) potrebno se registrirati koristeći @student.mef.hr adresu e-pošte.  
Nakon registracije na adresu vaše e-pošte stiže zahtjev da potvrdite svoj korisnički račun.  
Za aktiviranje udaljenog pristupa treba kliknuti na opciju Remote access (dok niste ulogirani). Kad se otvori taj ekran, ponovno treba upisati svoju adresu e-pošte i lozinku te čekati novi e-mail s poveznicom za aktivaciju udaljenog pristupa. Kada primite taj drugi e-mail, kliknite na aktivacijski link.  
Dostupne su i [slikovne upute](https://p.widencdn.net/dsewhp/ClinicalKey-Quick-Sheet-Remote-Access-Guide).

**UpToDate**

Baza koja uključuje jezgrovite informacije i  preporuke u liječenju temeljene na dokazima (Evidence Based Medicine) i rezultate najnovijih studija koji se mogu primijeniti u kliničkoj praksi. Za svoje djelatnike i studente nabavlja ga Klinički bolnički centar Zagreb.

**Dr Med – digitalni repozitorij Medicinskog fakulteta u Zagrebu**

Institucijski repozitorij Medicinskog fakulteta u sustavu Dabar u koji se trenutačno pohranjuju diplomski i doktorski radovi studenata Medicinskog fakulteta Sveučilišta u Zagrebu, radovi djelatnika i suradnika fakulteta objavljeni u časopisima, knjige, poglavlja iz knjiga, izlaganja sa skupova te istraživački podaci.  
Velika većina pohranjenih radova u cijelosti je slobodno dostupna.

Nakon završetka studija i vaš će diplomski / specijalistički / doktorski rad biti pohranjen u repozitorij Dr Med!

**Ostali izvoru su:**

### Komercijalni izvori

Izvori u pretplati**nacionalnog konzorcija, Sveučilišta u Zagrebu i Medicinskog fakulteta**.

[Elsevier ClinicalKey](https://www.clinicalkey.com/) (pretplata Medicinskog fakulteta)

[Wiley Online Library](http://www.wileyonlinelibrary.com/)

[SpringerLink](https://link.springer.com/)

[Nature Journals](http://www.nature.com/siteindex/index.html)

[Taylor & Francis](http://www.tandfonline.com/)

[Lippincott Williams & Wilkins Journals (LWW)](https://tools.ovid.com/custom/universityzagreb/) / [Ovid](http://gateway.ovid.com/autologin.html" \t "_blank)

[Evidence-Based Medicine Reviews (EBMR)](https://ovidsp.ovid.com/autologin.html)

[Oxford Journals](https://academic.oup.com/journals)

[De Gruyter Journals](https://www.degruyter.com/)

[ACS Journals](https://pubs.acs.org/) + [14 APC vaučera](https://baze.nsk.hr/baza/acs-journals/)

[Royal Society of Chemistry (RSC)](http://pubs.rsc.org/) + neograničen broj APC vaučera

[SAGE Journals](https://journals.sagepub.com/)

[Emerald Journals](https://www.emerald.com/insight) + 11 APC vaučera

[Emerald Insight](https://www.emerald.com/insight/)

[ProQuest](https://search.proquest.com/)

Člancima uključenim u navedene zbirke možete pristupiti izravno na mrežnim stranicama izdavača, ali i putem poveznica na cjeloviti tekst iz baze [PubMed](http://www.ncbi.nlm.nih.gov/pubmed" \t "_blank). Ako ste iscrpili sve mogućnosti i niste našli članak, kontaktirajte nas na Pronađi članak.

Za većinu izvora udaljeni pristup izvan IP mreže ustanove moguće je ostvariti korištenjem proxy servera na [Portalu e-izvori](https://ezproxy.nsk.hr/). Prijava se vrši pomoću [AAI@EduHr](https://mef.unizg.hr/o-nama/carnet/" \t "_blank) korisničkih podataka.

Pojedinim izvorima možete udaljeno pristupiti i kreiranjem vlastitog korisničkog računa u samoj bazi (pri čemu preporučamo koristiti adresu @mef.hr/@student.mef.hr) ili prijavom putem AAI@EduHr korisničkih podataka (Institutional login / Shibboleth login).

Detaljnije informacije o aktualnim pretplatama dostupne su na [Portalu elektroničkih izvora za akademsku i znanstvenu zajednicu](http://baze.nsk.hr/), a upute za udaljeni pristup u rubrici [Česta pitanja](https://smk.mef.unizg.hr/cesta-pitanja/).

### Odabrani slobodno dostupni izvori

[Hrčak](http://hrcak.srce.hr/)

[PubMed Central](https://www.ncbi.nlm.nih.gov/pmc/)

[BioMed Central](http://www.biomedcentral.com/)

[Public Library of Science](http://www.plos.org/)

[Nature Scientific Reports](http://www.nature.com/srep/index.html)

[DOAJ – Directory of Open Access Journals](http://www.doaj.org/)

[MedlinePlus](https://medlineplus.gov/)

[Indeksiranost hrvatskih biomedicinskih i srodnih časopisa u međunarodnim bazama podataka](https://smk.mef.unizg.hr/app/uploads/2024/03/indeksiranost_hrvatskih_casopisa.pdf)

## **E-knjige**

[ClinicalKey Books](https://www.clinicalkey.com/#!/browse/books) - knjige dostupne u bazi Elsevier ClinicalKey

[Springer eBook Package English Medicine](https://link.springer.com/search?facet-content-type=%22Book%22&package=11650&facet-start-year=2018&facet-end-year=2018) - Medicinski fakultet kupio je zbirku e-knjiga iz područja medicine objavljenih 2018. godine izdavača Springer. Pristup je omogućen sa svih računala na Fakultetu i KBC-u Zagreb. Pristupiti se može i s drugih lokacija - u tom slučaju potrebno se prijaviti pomoću sustava Shibboleth i AAI@Edu lozinke. Pristup je trajan i PDF-ovi se mogu slobodno skidati.

[Hrvatska elektronička medicinska edukacija (HeMED)](https://hemed.hr/) - u slobodnom su pristupu udžbenici i priručnici iz područja interne medicine.

**Baze podataka**

[**Web of Science**](https://www.webofscience.com/wos/alldb/basic-search)  
(uključene baze: [Web of Science Core Collection](https://www.webofscience.com/), [Current Contents Connect](https://www.webofscience.com/wos/ccc/basic-search" \t "_blank), [Journal Citation Reports](https://jcr.clarivate.com/), [InCites](https://incites.clarivate.com/" \t "_blank)…)

**[Scopus](http://www.scopus.com/" \t "_blank)**

**[PubMed](http://www.ncbi.nlm.nih.gov/pubmed" \t "_blank)**

[APA PsycInfo (EBSCO Host)](https://search.ebscohost.com/Community.aspx?ugt=723731463C1635773766359632053E2223E367D36113659367E326E333133603&authtype=ip&stsug=AmWPhIJ_7MzOPzD0vUtHRWnbvYNIStJMBiwWdI-ZJNbJvrX0noDjNnvBXcJpp-RkghJhSZ69A1-9WFTKm_4IHNzwrqxJn2Va2Tlm0lO-dF-1EGup9qnxoVrriw2wff3RgxxCl0Jdbyv3R0HwlTBF-sK_sCRK_lHQiE5CjQz2LsDOydA&IsAdminMobile=N&encid=22D731363C2635873726351632453C77332377C371C375C377C376C373C376C33013&selectServicesToken=A2UjXqQRhkS53luFgIFKgRF-721rg6nxiwpIBTPDyyrnRXWhBBLqGcWaWkCBR4A_Jw9xkDf45iwDM3jc_NTz_hOM3v8P_eZVxSR4qvqZeCHjdE3VxFIZpHi2mTZpwry12Us-8wU_5QBi6Ck6a4lGh5izM5JfRB8oDYEtnixxthWDKOpLAGkwanzU72v3V7AKLapYs9Kx9B-OXIUPGSrH-2XyP6w4y9eOreLhdSQ6tp_e-JS_8GSGiF03oz1x09ZccGlPvgIlbd8v3qqLGicBEwKda_OEnt4)

[CAB Abstracts (EBSCO Host)](https://search.ebscohost.com/Community.aspx?ugt=723731463C1635773766359632053E2222E367D36113659367E326E333133603&authtype=ip&stsug=AmW0evzWE8U_QNcoJ_L9CecK9BAfINJMBssUE9umBIEqw6noNpRJ-LlQgyjgNvo7KFppJV6uSCf4tg682kjKghBTcRRC4hAhMUGLgMjQty6qxDz6p1yhogVGwTClIC5Yc7aiqIB6Mri_PQYmD1l5nlabA9u19Dy7hM9T4XE2Y3c-Cgs&IsAdminMobile=N&encid=22D731363C2635373706359632853C37328377C371C375C377C376C373C376C33013)

[SciFinder-n](http://baze.nsk.hr/baza/scifinder/" \t "_blank)

[Scimago Journal & Country Rank](https://www.scimagojr.com/journalrank.php" \t "_blank)

## Baze s cjelovitim tekstovima

[Ovid](http://gateway.ovid.com/autologin.html" \t "_blank) (EBM Reviews, MEDLINE)

[UpToDate](https://www.uptodate.com/contents/search" \t "_blank) (pretplata za Klinički bolnički centar Zagreb)

 Elsevier [ClinicalKey](https://www.clinicalkey.com/" \t "_blank) (pretplata Medicinskog fakulteta) – [upute za pristup](http://smk.mef.unizg.hr/index.php/hr/arhiv-vijesti/146-ck-upute)

## Hrvatska znanstvena bibliografija

[CroRIS - Informacijski sustav znanosti RH](https://www.croris.hr/" \t "_blank)

[CROSBI - Hrvatska znanstvena bibliografija](https://www.bib.irb.hr/croris-redir/)

**Repozitorij**

Institucijski digitalni repozitorij je zbirka koja u digitalnom obliku okuplja, trajno pohranjuje i omogućuje slobodan pristup znanstveno-istraživačkoj, intelektualnoj i kreativnoj produkciji nastaloj radom ustanove, odnosno njenih djelatnika i studenata. U [repozitorij Dr Med](https://repozitorij.mef.unizg.hr/) pohranjuju se diplomski, završni specijalistički i doktorski radovi studenata Medicinskog fakulteta Sveučilišta u Zagrebu, radovi djelatnika i suradnika fakulteta objavljeni u časopisima, knjige, poglavlja iz knjiga, izlaganja sa skupova, istraživački podaci i planovi upravljanja istraživačkim podacima. Repozitorij je otvoren je i za druge vrste priloga, poput nastavnih materijala, video priloga i sl. Velika većina pohranjenih radova u cijelosti je slobodno dostupna.

Radovi članova Medicinskog fakulteta objavljeni u časopisima prije 2020. godine dostupni su u [„starom“ Repozitoriju MF](http://medlib.mef.hr/) te se postupno prenose u DrMed.

Za pregled radova u repozitorijima svih uključenih ustanova omogućeno je [Objedinjeno pretraživanje svih repozitorija u sustavu Dabar](https://dabar.srce.hr/islandora/search/).

**Popis tiskanih časopisa koje Knjižnica nabavlja:**

Popis tekućih tiskanih časopisa koje prima Knjižnica „Andrija Štampar“, Škola narodnog zdravlja „Andrija Štampar“, Medicinski fakultet, Sveučilišta u Zagrebu

Acta Clinica Croatica

Acta Medico-Historica Adriatica

Acta Stomatologica Croatica

Arhiv za higijenu rada i toksikologiju

Bulletin of the WHO

Cardiologia Croatica

Croatian Medical Journal

Društvena istraživanja

ISIS

Liječničke novine

Medica Jadertina

Medix

MEF.HR

Narodni zdravstveni list

Veterinarski arhiv

Vjesnik bibliotekara Hrvatske

Zdravniški vestnik

Zdravstveno varstvo

**Turnitin**

Za provjeru autentičnosti različitih vrsta radova, djelatnicima Medicinskog fakulteta na raspolaganju je softver **[Turnitin](https://shibboleth.turnitin.com/Shibboleth.sso/Login?SAML=1&target=https://shibboleth.turnitin.com/shibboleth&entityID=https://login.aaiedu.hr/edugain/saml2/idp/metadata.php" \t "_blank)**. Pristup je omogućen putem AAI@EduHr korisničkog računa.

Turnitin nudi provjeru autentičnosti uspoređujući radove s dostupnim izvorima na Internetu koji uključuju preko 178 milijuna članaka iz međunarodnih znanstvenih časopisa, vlastitu bazu dokumenata te dodatne lokalne izvore kao što su npr. Dabar i Hrčak. Otkrivanje neautentičnih dijelova teksta odnosno potencijalnih plagijata pomoću softvera za provjeru važan je element promocije etičnosti u znanosti. Na ovaj se način želi potaknuti studente, ali i ostale autore da pravilno citiraju sve izvore koje su koristili pri izradi svojeg rada.

Nakon pokretanje provjere generira se izvještaj koji vizualno korištenjem različitih boja prikazuje podudaranja s drugim radovima te je korisniku omogućeno lako kretanje unutar same analize. Prilikom učitavanja radova za provjeru, za svaki je dokument važno odabrati hoće li biti trajno pohranjen u zajedničku bazu (Turnitin repozitorij) ili se neće koristiti pri budućim provjerama.

Ugovorene licencije djelatnicima Medicinskog fakulteta omogućuju neograničen broj provjera, a za pomoć u korištenju dostupne su pisane [Upute za korištenje softvera Turnitin](https://wiki.srce.hr/display/CEU/Turnitin%3A+upute+za+korisnike), kao i kratke video animacije: [Prijava u Turnitin,](https://www.youtube.com/watch?v=urIdwVKaPtg&feature=youtu.be) [Brza provjera radova za nastavnike](https://youtu.be/flfIA9MsZlI?feature=shared).

Pogledajte [snimku webinara](https://www.youtube.com/live/mVZhFywncNw?si=UiW1_FSqgtzVXXkA) o korištenju softvera Turnitin za dodatnu pomoć.

**Usluga tematskog pretraživanja**

Tematsko pretraživanje odnosi se na pregled literature na neku temu u svrhu definiranja ključnih pojmova, definicije i terminologije, uspostavljanja teorijskog okvira na određenu temu, odnosno identifikacije radova koji podupiru vašu temu. Ova vrsta pretraživanja donosi informacije o dosadašnjim spoznajama i predstavlja prvi korak u planiranju vlastitog istraživanja.

Za tematsko pretraživanje možete nam se javiti putem e-maila. Pri tome obavezno navedite svrhu pretraživanja, temu i vrstu rada koji želite objaviti.

[CroRIS](https://www.croris.hr/) je novi sveobuhvatni informacijski sustav znanosti Republike Hrvatske. U aktivnom je razvoju, a dostupnim modulima možete pristupiti na službenim stranicama [CroRIS](https://www.croris.hr/)-a.  
Modul Osobe sadrži informacije o svim osobama koje su evidentirane u sustavu. To uključuje informacije o znanstvenicima migrirane iz Upisnika znanstvenika i baze Tko je tko u CROSBI-ju, kao i ostalim osobama vezanim uz hrvatski sustav znanosti i visokog obrazovanja.  
Modul Publikacije sadrži sve podatke prenesene iz Hrvatske znanstvene bibliografija CROSBI, koja od srpnja 2023. prestaje s aktivnim radom. Unos i ažuriranje radova od sada se izvodi unutar sustava [CroRIS](https://www.croris.hr/).  
Pristup podacima u sustavu je djelomično javan, a rad sa podacima u svim modulima moguć je samo uz autorizaciju korištenjem AAI@Edu.hr sustava. Za domenska pitanja, intervencije u podacima i pitanja vezana uz rad sustava, obratite se korisničkoj podršci na [croris@irb.hr](mailto:croris@irb.hr). Za eventualne probleme u načinu rada sustava obratiti se tehničkoj podršci na [croris@srce.hr](mailto:croris@srce.hr).

Za više informacija kako samostalno unijeti radove u CroRIS, pogledajte raspored dostupnih Radionica za unos radova u Hrvatsku znanstvenu bibliografiju – CROSBI.

**Navođenje izvora (citiranje)** ili kako oblikovati referencu, koji stilovi stilovi citiranja se koriste za diplomski rad, završni rad, doktorski rad.

Uvriježeni način citiranja koji se primjenjuje pri pisanju diplomskih, završnih specijalističkih i doktorskih radova na Medicinskom fakultetu Sveučilišta u Zagrebu je vancouverski stil citiranja. Kao pomoć za pravilno referenciranje i citiranje preporučujemo priručnik [Kako citirati?](https://urn.nsk.hr/urn:nbn:hr:105:557979) koji je izradila Središnja medicinska knjižnica. Postoji mnogo sustava i stilova citiranja, a neki od najpoznatijih su harvardski stil citiranja, oxfordski stil, APA, AMA, MLA, već spomenuti vancouverski stil (ICMJE), itd. Svaki sustav citiranja ima svoje zakonitosti koje treba slijediti, a autori moraju sami voditi računa o tome koji se sustav citiranja koristi, npr., u časopisu u kojem žele objaviti svoj članak, na instituciji na kojoj studiraju, i dr.

**Autorsko pravo**

Autorsko pravo je skup pravnih normi koje autoru osiguravaju pravo nad njegovim djelom. On ima isključivo pravo korištenja svojeg djela, a drugima se korištenje toga djela može odobriti ili zabraniti. U znanstvenoistraživačkom kontekstu, korištenje tuđih djela dopušteno je u iznimnim situacijama. To obuhvaća parafraziranje i citiranje ulomaka nekog djela, ali jedino uz uvjet da se ta djela pravilno citiraju, tj. da se navede potpuni podatak o izvoru. Preuzimanje tuđih ideja, dijelova teksta, metoda i dr., bez navođenja podatka o izvoru, smatra se plagiranjem i povredom znanstvene čestitosti.

**POVIJEST KNJIŽNICE „ANDRIJA ŠTAMPAR“**

Knjižnica “Andrija Štampar” osnovana je 1927. godine i jedna je od najstarijih javnozdravstvenih knjižnica u ovom dijelu svijeta. Iste je godine osnovan Higijenski zavod sa Školom narodnog zdravlja čiji je knjižnica sastavni dio. Knjižnica Škole nastala je spajanjem knjižnice nekadašnjeg Zemaljskog bakteriološkog zavoda dr. Gutschya, kasnije nazvanog Epidemiološki zavod i knjižnice Rasuhinovog Zavoda za socijalnu medicinu.

Sve ove promjene utjecale su na fond knjižnice „Andrija Štampar“.

U knjižnici se mogu pronaći vrlo stare i rijetke knjige. Zahvaljujući profesoru A. Štamparu i njegovim poznanstvima po svijetu, posebno vezi sa Svjetskom zdravstvenom organizacijom i Rockefellerovom zakladom, kompletiran je fond časopisa iz vremena Drugog svjetskog rata kada je knjižnica bila zatvorena. Na taj je način ova knjižnica postala doista jedinstvena ne samo u Hrvatskoj nego i u Europi.

U međuvremenu knjižnica je proširila područja svojeg interesa. Osim javnog zdravstva, svoje mjesto našla su i druga biomedicinska područja, npr. socijalna medicina, epidemiologija, istraživanje zdravstvene zaštite, mikrobiologija, imunologija, virologija, parazitologija, mikrobiologija, ekologija, ispitivanje vode, medicina rada, medicinska statistika, medicinska informatika, obiteljska medicina, gerontologija, menadžment u medicini.

Od 1992. godine Knjižnica je bila depozitarna knjižnica Svjetske zdravstvene organizacije.

**FOND**

Knjižnica posjeduje oko 70 000 svezaka knjiga i časopisa, te prima oko 40 tekućih naslova časopisa. Knjižnica je otvorenog tipa.

Tokom godina mijenjala se prema potrebama svojih korisnika u specifičnom znanstvenom medicinskom području.

Danas medicinska knjižnica informacijski podupire nastavni, znanstveni i stručni rad matične ustanove. Knjižnica istodobno pruža usluge svima kojima su potrebne medicinske informacije.

Knjižnica je povezana u integrirani sustav Aleph koji koristi većina fakultetskih knjižnica Sveučilišta u Zagrebu. Preko sustava Aleph odvija se knjižnično poslovanje knjižnice, a sustav omogućuje i pristup mrežnom katalogu knjižnice. Korisnici imaju mogućnost korištenja računala u knjižnici preko čijih je IP adresa osiguran pristup svim relevantnim bazama podataka i časopisima iz područja biomedicine i zdravstva koja financira Ministarstvo znanosti,  obrazovanja i sporta. Bazama je omogućen pristup i preko AAI@EduHr identiteta.